**20-krone** er en norsk mynt, som første gang ble preget i gull i perioden 1874–1910. I 1873 forhandlet Norge, Sverige og Danmark frem den skandinaviske myntunion basert på gullstandarden. Sverige og Danmark vedtok myntunionen, mens Stortinget stemte nei til at Norge skulle slutte seg til. Etter at stortinget hadde stemt nei vedtok de en halvveis gjennomføring med speciedaler og gullstandart. Denne ble tilpasset myntunionen ved at en speciedaler ble delt inn i fire kroner som igjen ble delt inn i 30 skilling og 100 øre. Resultatet av denne halvveise innføringen ble at myntene ble utstyrt med to valører. 20-kronene fra 1874 og 1875 er således utstyrte med både kronevalør (20 kr) og specievalør (5 sp). At myntene hadde to valøret var altså ikke et resultat av man ønsket å lette overgangen slik enkelte tror. Ved i lov om pengevesenet av 17. april 1875 fant stortinget ut at man likevel skulle slutte seg til myntunionen og de tidligere myntenhetene speciedaler og skilling ble erstattet med en krone som ble inndelt i 100 øre. 20-kronemyntene preget fra 1876 hadde derfor kun kronevalør. Mynter fra de tre landene hadde samme navn, vekt og størrelse, og samme renhet i henholdsvis sølv og gull. Mynter som ble preget i ett land var derfor gyldig betalingsmiddel i alle tre. 1 krone ble definert som verdien av 1/2480 kg fint gull. Den skandinaviske myntunionen opphørte i praksis i 1924, selv om den formelt eksisterte frem til 1972.

I 1994 ble 20-krone gjeninnført som en mynt som preges på regulær basis. Mynten er preget i nysølv med nesten null metallverdi. Gull 20 kronene har i dag en ren gullverdi på over 2000 kr, noe som gjør at den moderne 20 kr kun har 1% av verdien av den gamle 20 kr gull. Mynten har blitt preget hvert år siden 1994, men i 2010 ble det ikke utgitt noen 20-kronemynt, fordi det i årene før var blitt preget for mange mynter i forhold til behovet. Dette overskuddet oppsto fordi Norges Bank i 2004 inngikk en avtale om produksjon de neste 5 årene, med det norske myntverket da de solgte myntverket. Behovet viste seg å bli mindre enn forventet, fordi folk bruker færre mynter som et resultat av økt kortbruk. Norges Bank måtte likevel ta i mot alle myntene de hadde avtale om å kjøpe, noe som resulterte i at lagrene deres fylte seg opp. Da avtalen fra 2004 utløp, bestemte de seg for å ikke lage 20-kroner i 2010. Det var også usikkert om det vil bli behov for å preget 20-kroner i 2011.

Gullmyntene (1874–1910)
-----------------------

20 kroner 1874
De norske 20-kronermyntene av gull hadde en vekt på 8,96 gram og en renhet på 900/1000 eller 8,06 gram gull.

Forsiden i de to første pregningene i 1874 og 1875 viste et portrett av kong Oscar II og teksten «OSCAR II NORGES & SVER. KONGE». Årstallene var også på forsiden.

Baksiden viste Norges riksvåpen uten eikeløv, omgitt av teksten «20 KRONER 5 Sp 124 Stk 1 Kil. f. G.» Dette betyr at 124 mynter utgjorde 1 kg fint gull.

Baksiden på pregningene fra 1876 til 1902 viste Norges riksvåpen omgitt av eikeløv, og hadde teksten «20 KRONER 124 Stk 1 Kil. f. G.»

### Haakon VII (1910)

Forsiden på pregningen i 1910 viser et portrett av kong Haakon VII i full kroningsskrud, med kongekrone på hodet og hermelinskåpe over skuldrene, årstallet 1910 og teksten «HAAKON VII NORGES KONGE». Portrettet ble laget av skulptøren Jo Visdal.

Baksiden viser et portrett av Olav den hellige med teksten «OLAV DEN HELLIGE 20 KRONER». Motivet er hentet fra en skilling preget av erkebiskop Erik Valkendorf av Nidaros (1510–1522), og ble foreslått av arkitekten Henrik Bull.

### Prøvemynt (1909)

Den Kongelige Mynt på Kongsberg preget en prøvemynt i gull med årstallet 1909, som ble gitt som gave til Kong Haakon VII. Mynten er fremdeles oppbevart på slottet i Oslo. I oktober 2002 kom prøvemynten i medias søkelys, da en utro tjener ved slottet prøvde å selge mynten til Oslo mynthandel.

Myntgravøren Ivar Throndsen preget også et ukjent antall prøvemynter i bronse og kobber i 1909. De aller fleste ble nedsmeltet, men noen av dem ble forgylt og gitt som gaver til venner.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| År | Antall preget |
| --- | --- |
| 1874 | 197 500 |
| 1875 | 105 000 |
| 1876 | 108 500 |
| 1877 | 38 200 |
| 1878 | 138 700 |
| 1879 | 45 800 |
| 1883 | 35 900 |
| 1886 | 100 700 |
| 1902 | 50 400 |
| 1909 | 1 (prøvemynt) |
| 1910 | 250 000 |
| Sum | 1 070 700 |

 |   | 

|  |  |
| --- | --- |
| Antall preget | 1 071 428 |
| Nedsmeltet 1876-1983 | 139 |
| Rest | 1 071 289 |

 |

1. ↑  Det ble preget 728 flere eksemplarer.

Utgave i nysølv (1994–)
-----------------------



| 20-krone (Norge) |
| --- |
| Valør: | 20 norske kroner |
| Vekt: | 9,9 g |
| Diameter: | 27,5 mm |
| Tykkelse: | 2,2 mm |
| Kant: | Glatt |
| Materiale: | 81% Cu, 10% Zn, 9% Ni |
| År preget: | 1994–> |
| Katalog nummer: |  |
| Forside |
| Forside |
| Design: | H.M. Harald V portrett i profil sett fra høyre |
| Designer: | Nils Aas |
| Bakside |
| Bakside |
| Design: | Forstevn av vikingskip |
| Designer: | Nils Aas |

Utgaven i nysølv ble utgitt 1. november 1994. Mynten ble senere endret slik at fra og med pregeåret 2007 er myntdirektørens initialer tatt bort fra baksiden. Denne mynten har samme vekt og mål som den syriske 10 pund mynten, som gjør at maskiner har problemer med å skille dem.

| År | Antall preget |
| --- | --- |
| 1994 | 16 123 000 |
| 1995 | 17 417 500 |
| 1996 | 1 519 500 |
| 1997 | 1 049 873 |
| 1998 | 5 007 000 |
| 2000 | 11 113 370 |
| 2001 | 4 178 010 |
| 2001 | 10 000 (mynt med stjerne) |
| 2002 | 20 459 000 |
| 2003 | 30 083 496 |
| 2005 | 537 000 |
| 2007 | 493 000 |
| 2008 | 481 000 |
| 2009 | 473 000 |
| 2023 |  ? |

### Jubileumsmynter

| År | Antall preget | Jubileum |
| --- | --- | --- |
| 1999 | 5 121 983 | Akershus festning 700 år |
| 1999 | 1 048 700 | 1000 år siden vikingenes landgang i New Foundland |
| 2000 | 1 032 307 | Millenniumskiftet |
| 2002 | 1 048 700 | Niels Henrik Abel 200 år |
| 2004 | 500 000 | Jernbanen 150 år |
| 2006 | 832 500 | 100 år siden Henrik Ibsen døde |
| 2014 | 2 017 000 | Grunnloven 200 år |
| 2015 | 1 194 000 | Norges Høyesterett 200 år |
| 2016 | 1 979 000 | Norges Bank 200 år |
| 2017 |  | 100 år siden det første samiske riksmøtet ble avholdt |
| 2018 |  | Den Norske Turistforening 150 år |
| 2019 |  | Gustav Vigeland 150 år |
| 2020 |  | Anne-Cath. Vestly 100 år |
| 2021 |  | Hans Nielsen Hauge 250 år |
| 2023 |  | Statens kartverk 250 år (utgis i løpet av 2023) |
| 2024 |  | Magnus Lagabøtes landslov 750 år (utgis i løpet av 2024) |

Referanser
----------

1. ↑  Larsen: Oversikt over Norges mynter 1809-2010 inkludert varianter, prøvemynter og verdier: [*død lenke*]
2. ↑  Bjørn R. Rønning: *Arkitekt Henrik Bull og utformingen av den norske myntrekken etter 1905*, St. Hallvard, 2. hefte, 54. årgang, 1976
3. ↑  (no) «Slottet takket ikke». Dagbladet. NTB. 12. november 2002. Besøkt 17. oktober 2009.
4. ↑  Oslo Mynthandel A/S: Norges mynter perioden 1814–2009, vurderingsliste 2010, 40. utgave, Nordfrim Norge, Oslo, august 2009, ISBN 978-82-92933-05-3
5. 1 2  Oslo Mynthandel A/S: Norges mynter perioden 1814–1999, vurderingsliste 2000, 30. utgave, Wennergren Cappelen A/S &Nordfrim Norge, Oslo, september 1999, side 87
6. ↑  «Norges-bank.no - HØYESTERETTS 200-ÅRSJUBILEUM, 20-KRONE MINNEMYNT 2015». Arkivert fra originalen 20. juni 2017. Besøkt 29. november 2018.
7. ↑  «Hans Nielsen Hauge. 20-krone sirkulasjonsmynt med spesialpreg (2021)». Norges Bank. 3. april 2021. Besøkt 18. april 2023.
8. ↑  «Motivet «Triangeltekst» skal prege jubileumsmynt i 2023». Norges Bank. 25. oktober 2022. Besøkt 18. april 2023.
9. 1 2  «Aktuelle begivenheter for utgivelse av minnemynter». Norges Bank. Besøkt 18. april 2023.

| * v
* d
* r

* Norske mynter
* NOK

 |
| --- |
| 
* **Mynter i sirkulasjon:** 1-krone
* 5-krone
* 10-krone
* 20-krone

 |
| 
* **Historisk valuta**: 1-øre
* 2-øre
* 5-øre
* 10-øre
* 25-øre
* 50-øre
* 2-krone

 |